CELEX: 32014R0460
Language: lv
Date: 2014-05-05 00:00:00
Title: Komisijas Regula (ES) Nr. 460/2014 ( 2014. gada 5. maijs ), ar ko groza Regulu (ES) Nr. 823/2012 attiecībā uz atļaujas termiņa beigām darbīgajai vielai ciflutrīnam  Dokuments attiecas uz EEZ

6.5.2014   
            
            
               LV
            
            
               Eiropas Savienības Oficiālais Vēstnesis
            
            
               L 133/51
            
         KOMISIJAS REGULA (ES) Nr. 460/2014
   (2014. gada 5. maijs),
   ar ko groza Regulu (ES) Nr. 823/2012 attiecībā uz atļaujas termiņa beigām darbīgajai vielai ciflutrīnam
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 17. panta otro daļu,
   tā kā:
   
               (1)
            
            
               Attiecībā uz darbīgo vielu ciflutrīnu ar Komisijas Regulu (ES) Nr. 823/2012 (2) atļaujas termiņa beigas, kas noteiktas Komisijas Īstenošanas regulā (ES) Nr. 540/2011 (3), tika atliktas uz 2016. gada 31. oktobri, lai pieteikuma iesniedzēji varētu ievērot Regulas (EK) Nr. 1107/2009 15. panta 1. punktā paredzēto trīs gadu termiņu.
            
         
               (2)
            
            
               Nav iesniegts neviens tāds pieteikums par darbīgās vielas ciflutrīna atļaujas atjaunošanu, ar kuru būtu ievērots paziņošanai paredzētais trīs gadu termiņš.
            
         
               (3)
            
            
               Tā kā šāds pieteikums nav iesniegts, ir lietderīgi noteikt, ka atļaujas termiņš beidzas agrākajā iespējamajā datumā pēc tā sākotnējā termiņa, kas bija spēkā pirms Regulas (ES) Nr. 823/2012 pieņemšanas.
            
         
               (4)
            
            
               Tādēļ Regula (ES) Nr. 823/2012 būtu attiecīgi jāgroza.
            
         
               (5)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Grozījumi Regulā (ES) Nr. 823/2012
   Regulas (ES) Nr. 823/2012 1. pantu groza šādi:
   
               1)
            
            
               panta 2. punktu aizstāj ar šādu:
               
                           “(2)
                        
                        
                           2016. gada 31. oktobris attiecībā uz šādām darbīgajām vielām: deltametrīns (40. ieraksts), 2,4-DB (47. ieraksts), beta-ciflutrīns (48. ieraksts), iprodions (50. ieraksts), maleīnhidrazīds (52. ieraksts), flurtamons (64. ieraksts), flufenacets (65. ieraksts), jodsulfurons (66. ieraksts), dimetēnamīds-P (67. ieraksts), pikoksistrobīns (68. ieraksts), fostiazāts (69. ieraksts), siltiofams (70. ieraksts) un Coniothyrium minitans celms CON/M/91-08 (DSM 9660) (71. ieraksts);”
                        
                     
         
               2)
            
            
               pantam pievieno šādu 5. punktu:
               
                           “(5)
                        
                        
                           2014. gada 30. aprīlis attiecībā uz šādu darbīgo vielu: ciflutrīns (49. ieraksts).”
                        
                     
         2. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 5. maijā
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 309, 24.11.2009., 1. lpp.
   
   
      (2)  Komisijas 2012. gada 14. septembra Regula (ES) Nr. 823/2012, ar ko paredz atkāpi no Īstenošanas Regulas (ES) Nr. 540/2011 attiecībā uz atļaujas termiņa beigām šādām darbīgajām vielām: 2,4-DB, benzoskābe, beta-ciflutrīns, ciazofamīds, ciflutrīns, Coniothyrium minitans celms CON/M/91-08 (DSM 9660), deltametrīns, dimetēnamīds-P, etofumezāts, etoksisulfurons, fenamidons, flazasulfurons, flufenacets, flurtamons, foramsulfurons, fostiazāts, imazamokss, iprodions, izoksaflutols, jodsulfurons, karfentrazonetils, linurons, maleīnhidrazīds, mekoprops, mekoprops-P, mezosulfurons, mezotrions, oksadiargils, oksasulfurons, pendimetalīns, pikoksistrobīns, piraklostrobīns, propikonazols, propinebs, propizamīds, propoksikarbazons, siltiofams, trifloksistrobīns, varfarīns un zoksamīds (OV L 250, 15.9.2012., 13. lpp.).
   
      (3)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).